Document ID: 31995R0757

KOMISSION ASETUS (EY) N:o 757/95,
annettu 3 päivänä huhtikuuta 1995,
jalostettavaksi tarkoitetun jäädytetyn naudanlihan erityisedellytyksillä tuotavien määrien vahvistamisesta vuoden 1995 toiseksi vuosineljännekseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 424/95 (2), ja erityisesti sen 14 artiklan 4 kohdan a ja c alakohdan,
ottaa huomioon Uruguayn kierroksen monenvälisten kauppaneuvottelujen yhteydessä tehtyjen sopimusten täytäntöönpanemiseksi maatalouden alalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (3) ja erityisesti sen 3 artiklan,
sekä katsoo, että
neuvosto on laatinut jalostettavaksi tarkoitettuun jäädytettyyn naudanlihaan sovellettavaa erityistä tuontijärjestelmää varten 1 päivästä tammikuuta 30 päivään kesäkuuta 1995 ulottuvaksi kaudeksi 25 000 tonnin arvion, joka on jaettu kahteen 12 500 tonnin määrään saatavien tuotteiden luonteen mukaan,
asetuksen (ETY) N:o 805/68 14 artiklan 4 kohdan a alakohdan mukaan on määritettävä neljännesvuosittain maahantuotavat määrät ja mainitun asetuksen 14 artiklan 1 kohdan b alakohdassa tarkoitetun lihan tuontimaksun vähennyskerroin,
tämän asetuksen mukaisesti myönnettyjen tuontitodistusten voimassaoloaika loppuu vasta heinäkuun lopussa 1995; 30 päivästä kesäkuuta 1995 ei enää ole vaihtelevia tuontimaksuja; tämän vuoksi on vahvistettava aiheelliset taloudelliset säännökset mainitun päivän jälkeen tapahtuvaa tuontia varten, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 805/68 14 artiklan 4 kohdan a alakohdassa tarkoitetut enimmäismäärät vahvistetaan vuoden 1995 toiseksi vuosineljännekseksi:
- 6 250 tonniksi luullista lihaa asetuksen (ETY) N:o 805/68 14 artiklan 1 kohdan a alakohdassa tarkoitetun lihan osalta,
- 6 250 tonniksi luullista lihaa mainitun asetuksen 14 artiklan 1 kohdan b alakohdassa tarkoitetun lihan osalta.
2 artikla
Edellä 1 artiklan toisessa luetelmakohdassa tarkoitetusta lihasta:
- ennen 1 päivää heinäkuuta 1995 perittävä tuontimaksu on tuontipäivänä sovellettava maksu vähennettynä 55 prosentilla.
- 1 päivänä heinäkuuta 1995 ja sen jälkeen 20 prosentin suhteellisen tullin lisäksi perittävä tuontimaksu on 30 päivänä kesäkuuta 1995 sovellettava maksu vähennettynä 55 prosentilla.
3 artikla
Tämä asetus tulee voimaa päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä huhtikuuta 1995.

Labels: 3
17